**Проект!**

**Закон за изменение и допълнение на Наказателно-процесуалния кодекс**

(обн., ДВ, бр. 86 от 2005 г.; изм., бр. 46 и 109 от 2007 г., бр. 69 и 109 от 2008 г., бр. 12, 27, 32 и 33 от 2009 г., бр. 15, 32 и 101 от 2010 г., бр. 13, 33, 60, 61 и 93 от 2011 г.; Решение № 10 на Конституционния съд от 2011 г. – бр. 93 от 2011 г.; изм., бр. 19, 20, 25 и 60 от 2012 г., бр. 17, 52, 70 и 71 от 2013 г., бр. 21 от 2014 г., бр. 14, 24, 41, 42, 60, 74 и 79 от 2015 г., бр. 32, 39, 62, 81 и 95 от 2016 г., бр. 13, 63 и 101 от 2017 г., бр. 7 и 44 от 2018 г.; Решение № 14 на Конституционния съд от 2018 г. – бр. 87 от 2018 г.; изм., бр. 96 от 2018 г., бр. 7, 16 и 83 от 2019 г., бр. 98, 103 и 110 от 2020 г., бр. 9, 16 и 20 от 2021 г.; Решение № 7 на Конституционния съд от 2021 г. – бр. 41 от 2021 г.; изм., бр. 80 от 2021 г.; Решение № 13 на Конституционния съд от 2021 г. – бр. 85 от 2021 г.; изм., бр. 32 и 62 от 2022 г., бр. 48, 69, 84 и 86 от 2023 г. и бр. 18, 36 и 39 от 2024 г.)

**§ 1.** В чл. 149 се правят следните изменения и допълнения:

1. Алинея 8 се изменя така:

„(8) Разпит на вещо лице може да се извърши и чрез видеоконференция или телефонна конференция, когато:

1. това се налага от обстоятелствата по делото;

2. вещото лице е възпрепятствано да се яви пред съда по уважителни причини;

3. вещото лице поиска разпитът му да се извърши чрез видеоконференция или телефонна конференция и съдът прецени, че това няма да попречи за разкриване на обективната истина.“

2. Създава се ал. 9:

„(9) Когато експертизата е възложена на няколко вещи лица, разпитът на всяко от тях може да се извърши по реда на ал. 8.“

Заключителни разпоредби

**§ 2. В Закона за съдебната власт** (обн., ДВ, бр. 64 от 2007 г.; изм., бр. 69 и 109 от 2008 г., бр. 25, 33, 42, 102 и 103 от 2009 г., бр. 59 от 2010 г., бр. 1, 23, 32, 45, 81 и 82 от 2011 г.; Решение № 10 на Конституционния съд от 2011 г. – бр. 93 от 2011 г.; изм., бр. 20, 50 и 81 от 2012 г., бр. 15, 17, 30, 52, 66, 70 и 71 от 2013 г., бр. 19, 21, 53, 98 и 107 от 2014 г., бр. 14 от 2015 г., бр. 28, 39, 50, 62 и 76 от 2016 г., бр. 13 от 2017 г.; Решение № 1 на Конституционния съд от 2017 г. – бр. 14 от 2017 г.; изм. и доп., бр. 63, 65, 85, 90 и 103 от 2017 г., бр. 7, 15, 49 и 77 от 2018 г., бр. 17 от 2019 г.; Решение № 2 на Конституционния съд от 2019 г. – бр. 19 от 2019 г.; изм., бр. 29, 64 и 83 от 2019 г., бр. 11, 86, 103, 109 и 110 от 2020 г., бр. 16 от 2021 г.; Решение № 7 на Конституционния съд от 2021 г. – бр. 41 от 2021 г.; Решение № 6 на Конституционния съд от 2021 г. – бр. 43 от 2021 г.; изм., бр. 80 от 2021 г., бр. 15, 24 и 32 от 2022 г.; Решение № 7 на Конституционния съд от 2021 г. – бр. 56 от 2022 г.; изм., бр. 62 от 2022 г., бр. 11, 48, 66, 69, 84, 86 и 108 от 2023 г. и бр. 18 и 67 от 2024 г. и бр. 6 от 2025 г.) се правят следните изменения и допълнения:

1. В чл. 399:

а) в ал. 1 накрая се добавя: „а за специалистите в областта на съдебните автотехнически експертизи и съдебните пътнотранспортни експертизи, с изключение на заемащите академична длъжност „доцент“ или „професор“ във висши училища, научни организации или Българската академия на науките – и министърът на правосъдието.“

б) в ал. 2 се създава изречение второ: „Предложение за включване в списъците на вещи лица в областта на съдебните автотехнически експертизи и съдебните пътнотранспортни експертизи, с изключение на заемащите академична длъжност „доцент“ или „професор“ във висши училища, научни организации или Българската академия на науките, се прави от министъра на правосъдието.“

2. В чл. 400, ал. 1 се създава изречение второ: „За специалистите в областта на съдебните автотехнически експертизи и съдебните пътнотранспортни експертизи, с изключение на заемащите академична длъжност „доцент“ или „професор“ във висши училища, научни организации или Българската академия на науките, се вписва и придобитата правоспособност.“

3. В чл. 401:

а) създава се нова ал. 3:

„(3) Комисиите по ал. 1 и 2 заседават два пъти годишно.“

б) Досегашната ал. 3 става ал. 4.

4. В чл. 402:

а) в ал. 1 след думата „правят“ се добавя „два пъти годишно – до края на март и“.

б) в ал. 2 след думата „края“ се добавя „на април и до края“.

в) в ал. 3 думите „До 15 ноември“ се заменят с „До 15 май и до 15 ноември“.

4. Създава се чл. 402б:

„(1) Вещите лица поддържат и повишават професионалната си квалификация за ефективно изпълнение на дейността им при извършване на съдебни експертизи.

(2) Специалистите, утвърдени за вещи лица в областта на съдебните автотехнически експертизи и съдебните пътнотранспортни експертизи, са задължени ежегодно да повишават професионалната си квалификация за ефективно изпълнение на дейността им при извършване на съдебни експертизи.

(4) В случай на изключване на специалист от списъците на вещите лица, той възстановява разходите, направени от Министерството на правосъдието за поддържане и повишаване на правната му квалификация до датата на отписването му.

(4) Министърът на правосъдието в шестмесечен срок от влизане в сила на този закон издава наредба за поддържане и повишаване на професионалната квалификация на вещите лица.“